ગાંધીનગર- અમેરિકાના કોલોરાડો રાજ્યનું ઉર્જા વિભાગનું પ્રતિનિધિમંડળ, ગુજરાત રાજ્યમાં વ્યૂહાત્મક ભાગીદારી રચવા યુએસ-ઇન્ડિયા સ્ટેટ અને અર્બન ઇનિશિયેટિવ હેઠળ, ૧૨ સપ્ટેમ્બર સુધી પ્રવાસે છે. આ પ્રતિનિધિમંડળમાં એક્ઝિક્યુટીવ ડિરેક્ટર, કોલોરાડો એનર્જી ઓફિસ (સીઇઓ), સીઇઓના પોલિસી એનાલિસ્ટ, કોલોરાડો ઓફિસ ઓફ ઇકોનોમિક ડેવલપમેન્ટ એન્ડ ઇન્ટરનેશનલ ટ્રેડ (ઓઇડીઆઈટી), નેશનલ રિન્યુએબલ એનર્જી લેબોરેટરી (એનઆરઈએલ), સેન્ટર ફોર સ્ટ્રેટેજિક ઇન્ટરનેશનલ સ્ટડીઝ (સીએસઆઇએસ), પુબ્લો કાઉન્ટી, યુનિવર્સિટી ઓફ કોલોરાડો, રોકી માઉન્ટેન ઇન્સ્ટિટ્યૂટ, એક્સેલ ઊર્જા અને કોલોરાડો સ્કૂલ ઓફ માઇન્સના પ્રતિનિધિઓ જોડાયા છે. આ પ્રવાસના પ્રારંભમા પ્રતિનિધિમંડળે ઊર્જાપ્રધાન સૌરભભાઇ પટેલની મુલાકાત લીધી હતી. જે અંતર્ગત સૌરભ પટેલે પોતાના પ્રતિભાવમાં જણાવ્યું હતું કે, ગુજરાત રાજ્યે ૨૦૧૧થી સૌર ઉર્જા ક્ષેત્રમાં પોતાનું યોગદાન શરૂ કર્યું, ત્યારથી આજ સુધી પુન:પ્રાપ્ય ઉર્જાસ્ત્રોતો એ આપણા દેશમાં રાજ્ય અને કેન્દ્રિય સ્તરે કેન્દ્રસ્થાને છે.